
Šilalės rajono savivaldybės teisės aktų 
projektų antikorupcinio
vertinimo metodikos 

AIŠKINAMASIS RAŠTAS
ŠILALĖS RAJONO SAVIVALDYBĖS ADMINISTRACIJOS INVESTICIJŲ IR URBANISTIKOS SKYRIUS
(Savivaldybės įstaigos, struktūrinio padalinio pavadinimas)
DĖL ŠILALĖS RAJONO SAVIVALDYBĖS KVĖDARNOS SENIŪNIJOS GATVIŲ PAVADINIMO SUTEIKIMO	
(sprendimo projekto pavadinimas)

1. Parengto sprendimo projekto tikslai.
        Šio sprendimo projekto tikslas – suteikti naują gatvės pavadinimą Šilalės r. sav., Kvėdarnos sen., Gražjūrio k., Gražjūrio g. ir pakeisti Šilalės r. sav., Kvėdarnos sen., Kvėdarnos mstl., P. Kvaliausko gatvės geografines charakteristikas.
2. Kas inicijavo, kokios priežastys paskatino ir kuo vadovaujantis parengtas sprendimo projektas.
2026 m. rugpjūčio 12 d. buvo gautas suinteresuoto piliečio prašymas Gražjūrio k. suteikti adresą. 
Peržiūrėjus esamą situaciją bei norint įgyvendinti piliečio prašymą paaiškėjo, kad gyvenamojoje vietovėje reikalinga suteikti 21 adresą. 
Vadovaudamasi Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo 13 punktą ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 14 punktą, kuris numato sąlygą, kad gyvenamosiose vietovėse, kuriose pastatų ir žemės sklypų, kuriuose leidžiama pastatų statyba yra nedaugiau nei 20 gatvės gali būti neprojektuojamos.
Atsižvelgiant į tai, kad nepažeistume teisės aktų bei įgyvendintumę suinteresuoto piliečio prašymą, atsirado poreikis, Gražjūrio k. suteikti keliams gatvių pavadinimus.
2026 m. rugsėjo 21 d. buvo gautas Šilalės rajono savivaldybės Kvėdarnos seniūnijos seniūno raštas „Dėl gatvių pavadinimų suteikimo Gražjūrio kaime“ (toliau – Raštas), kuriame pateikti gatvių pavadinimų suteikimo siūlymai.
Šilalės rajono savivaldybės taryba 2026 m. spalio 29 d. sprendimu Nr. T1-198 „Dėl Šilalės rajono savivaldybės Kvėdarnos seniūnijos gatvių pavadinimų suteikimo“ (toliau – Sprendimas) patvirtino siūlomus suteikti naujus pavadinimus gatvėms Gražjūrio kaime. 
Pateikus Sprendimą VĮ Registrų centrui, kad nauji gatvių pavadinimai būtų įregistruoti, paaiškėjo, kad įsivėlė techninė klaida ir atsirado naujai registruojamos Gražjūrio kaime, Gražjūrio gatvės persidengimas su jau įregistruota Kvėdarnos miestelyje, P. Kavaliausko gatve. Peržiūrėjus persidengimą, paaiškėjo, kad P. Kavaliausko gatvė VĮ Registrų centro duomenų bazėje yra įbraižyta ne iki sankryžos, bet prailginta pasukant į naujai norimą registruoti Gražjūrio gatvės pusę. Atsižvelgiant į tai, būtina tikslinti anksčiau įregistruotos Kvėdarnos miestelyje, P. Kavaliausko gatvės geografines charakteristikas, ją sutrumpinant, kad gatvė būtų įregistruota iki sankryžos, o naujai registruojama Gražjūrio kaime, Gražjūrio gatvė prasidėtų nuo sankryžos.
Sprendimo projektas paviešintas taip, kaip reikalauja Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos patvirtintos, Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 aprašo „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitos tvarkos aprašo patvirtinimo“, 32 punktu.
Šilalės rajono savivaldybės administracija, informavo gyventojus apie parengtą sprendimo projektą dėl esamai gatvei pavadinimo suteikimo paskelbdama 2026 m. lapkričio 11 d. informaciją savivaldybės interneto svetainėje bei paviešino sprendimo projektą Kvėdarnos seniūnijos skelbimų lentoje. 
3. Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta.
Nenumatoma.
4. Laukiami rezultatai.
Bus suteiktas naujas pavadinimas.
5. Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiais galios, priėmus teikiamą sprendimo projektą. 
Sprendimo projektas neprieštarauja galiojantiems teisės aktams, kitų teisės aktų keisti nereikės.

